Током априлског рата 1941. учествовао је у успешној одбрани границе ка Албанији према италијанским трупама и по пропасти војске се притајио у околини Берана. Одмах по избијању Тринаестојулског устанка, 1941. године, прикључио се Народноослободилачком покрету и убрзо постао један од најутицајнијих личности тог покрета у Беранама и околини. Најпре је био обичан борац - нишанџија на тешком митраљезу. А за храброст показану у борби против Италијана и балиста, у Поткомољу, још на самом почетку устанка похваљен је од Главног штаба НОП одреда Црне Горе, Боке и Санџака. Крајем 1941. године ступо је у Црногорско-санџачки НОП одред и с њим учествовао у нападу на Пљевља, 1. децембра 1941. године.